འདོད་རྔམས་ཆེ་བའི་རྔོན་པ།
ཧ་ཅང་ནོར་འདོད་ཆེ་དྲགས་ན། །
རེ་ཞིག་འགྲུབ་ཀྱང་མཐའ་མར་བརླགས། །
ཞེས་གྲགས་པ་ལྟར་འཕན་ཡུལ་འཕོན་མདོ་ཟམ་པའི་ལྷོ་ཕྱོགས་སུ་རི་བོ་
མཐོ་ལ་བརྗིད་ཆགས་པ་ཞིག་ཡོད་པ། དེར་གནའ་སྔ་མོའི་དུས་སུ་གླ་བ་དང་།
གནའ་བ། རི་བོང་སོགས་བདག་མེད་ཀྱི་རི་དྭགས་མང་པོ་ཅི་དགར་འཚོ་ཞིང་
གནས། རི་དེའི་སྐེད་པར་དཀན་གཟར༌གྱི༌བྲག༌གཡང༌མཐོན༌པོ༌ཞིག༌ཡོད་པའི་
ངོས་ལ་སྣམ་བུ་དཀར་པོ་འཕྲེད་ལ་བརྐྱངས་པ་ལྟ་བུའི་ལམ་བུ་ཕྲ་ལ་རིང་བ་ཞིག་
ར་རི་དྭགས་རྣམས་ཀྱང་མུ་ཏིག་སྟར་ལ་བརྒྱུས་པ་བཞིན་དུ་གྲལ་བསྟར་
བསྒྲིགས་ནས་འགྲོ་བ་མ་གཏོགས་ཚང་ཁ་བརྒྱབ་ན་གཡང་སར་ལྷུང་ཉེན་ཡོད། རི་
བོའི་འདབས་སུ་ཉམས་དགའི་གྲོང་ཚོ་ཡིད་དུ་འོང་བ་ཞིག་ཡོད་པ་དེ་ན་གནས་
བཅའི་སྐྱེ་བོའི་ཁྲོད་དུ་ལོ་སུམ་ཅུ་ལྷག་ཙམ་ལ་སླེབས་པའི་སྐྱེད་པ་དར་མ་ཇོ་ཇོ་
སྐར་མ་ཞེས་པ་ཞིག་མཆིས་པ་དེ་ནི་མདའ་རྩལ་བཟང་ཞིང་རྔོན་རྒྱག་གི་ལས་ལ་
ཤིན་ཏུ་བྱང་ཆུབ་པ་ཞིག་ཡིན་པས་རི་དྭགས་རྔོན་ནས་འཚོ་བ་སྐྱེལ་གྱི་ཡོད། ཉིན་
ཞིག༌ཁོ་པའི་བསམ་པར་ང་ནི༌སྐད་གྲགས་ཡོད་པའི་རྔོན་པ་ཞིག་ཡིན་མོད། རྟག་
པར་རི་ཀླུང་ཕུ་མདའ་ཀུན་ལ་ཉུལ་ཏེ་དཀའ་ལས་འདི་འདྲ་བརྒྱབ་ཀྱང་འབྲས་བུ་
ཆུང་བས་རྔོན་རྒྱག་ཐབས་ཤེས་ལ་ཅིས་ཀྱང་བསྒྱུར་བཅོས་བྱེད་དགོས་བསམས་
ཏེ་བསམ་བློ་དྲུག་གསུམ་བཅོ་བརྒྱད་བཏང་བའི་མཐར་ཐབས་ཤེས་ཤིག་རྙེད་པ་
-435-

ལྷ་སའི་དམངས་ཁྲོད་སྒྲུང་གཏམ།
སྟེ། བྲག་གཡང་མཐོན་པོའི་ཕྲེད་ལམ་འཁྱག་འཁྱོག་གི་འགག་སར་ རྩྭ་ བཀྲམ་
ནས་བཞག་པ་རེད། རི་དྭགས་རྣམས་རི་རྩེར་རྩྭ་ཟ་བ་དང་། རི་གཤམ་དུ་ཆུ་འཐུང་
བར་འགྲོ་སྐབས་ལམ་འདི་ཉིད་རྒྱུད་ན་མ་གཏོགས་འགྲོ་ལམ་གཞན་མེད་པས་
ཕྲེད་ལམ་འཁྱག་འཁྱོག་གི་འགག་ལ་སླེབས་་དུས་གླ་བ་སྔ་མས་རྩྭ་ཟ་སྐབས་རྗེས་
མས་དེ་ལ་བརྡུངས་ཏེ་གཡང་ལ་ལྷུངས་ནས་ཤི་བས་རྔོན་པ་སྐར་མའི་བསམ་ཇུས་
མངོན་དུ་གྱུར་ཏེ་དེ་ནས་བཟུང་རྟག་པར་སྔ་དྲོ་ཚྭ་འགྲེམ་རྒྱུ་དང་། དགོང་དྲོ་གླ་རོ་
དང་གནའ་རོ་བླངས་ནས་བགས་པ་བཤུ་རྒྱུ་ཙམ་ལས་རྩོལ་བ་གཞན་བྱེད་མི་
དགོས་པ་བྱུང༌། དེ་ལྟར་ཉི་མས་ཟླ་བ་དང་ཟླ་བས་ལོ་བསྐྱལ་ཏེ་རྔོན་པ་སྐར་མའི་
ཁྱིམ་ཚང་གི་འཚོ་བ་སྲན་མ་སྦོས་པ་ལྟར་ཕྱུག་བོར་སོང།
འོན་ཀྱང་ཇི་ཙམ་ཕྱུག་པོར་གྱུར་བ་དེ་ཙམ་གྱིས་ཁོ་པའི་་འདོད་རྔམ་ཇེ་ཆེར་
སོང་སྟེ་ཕྲུ་གུ་སྐར་ཆུང་ཟེར་བ་ཞིག་ཡོད་པ་དེ་ཉིན་ལྟར་ཚྭ་འགྲེམ་པར་གཏོང་བ་
དང་ཁོ་པ་རང་ཉིད་ཀྱིས་ཚོང་བརྒྱབ་སྟེ་རྒྱུ་ནོར་གསོག་ཐབས་བྱེད་པ་ཐ་ན་འགྲུལ་
པ་སྙོམ་ཆུང་འཕྲད་ཚེ་སྲོག་བཅོམ་བྱེད་པ་སོགས་བྱ་ངན་ཡོད་རྒུ་སྐར་མས་མངོན་
སུམ་འཛེམས་མེད་ཀྱིས་སྒོ་ནས་བྱ་ངན་ཇི་ལྟར་བྱས་ཀྱང་ཁོ་བར་འདྲི་རྩད་བྱེད་
མཁན་ཡེ་ནས་མེད། ཡུལ་མི་རྣམས་ཀྱིས་མིའི་སྒལ་བ་ལེབ་ལེབ་ཟེར་བའི་དཔེ་
བཞིན་ཇོ་ཇོ་སྐར་མ་ནི་རི་དྭགས་རྔོན་ནས་འཚོ་བ་ཡག་ཏུ་སོང་ཡང་འདོད་པ་
ཁེངས་རྒྱུ་མེད་པར་གཞན་ནོར་གཡོ་འཕྲོག་དང་བཙན་འཕྲོག་བྱེད་པ་དེ་ནི་ཤིན་ཏུ་
ནས་མི་ལེགས་ཞེས་ལྐོག་ལབ་རྒྱག་པ་ལས་མངོན་གསལ་དུ་བཤད་ག་ལ་ཕོད།
དེ་ཡང་ཡུལ་དེའི་གཞིས་དཔོན་ཟ་རྔམ་ཅན་ཨོ་རྒྱན་ལ་སྐར་མས་གླ་རྩི་བུབས་
གསུམ་སྐྱབས་རྟེན་དུ་སྤྲད་དེ་ཁོ་གཉིས་སྔ་ས་ནས་ངན་གྲོགས་བསྒྲིགས་ཟིན་པ་
-436-

འཚོ་བའི་སྐྱིད་སྡུག་སྐོར་གྱི་སྒྲུང་།
ཡུལ་མི་ཚོས་མི་ཤེས་པ་ག་ལ་ཡིན། སྐར་མའི་བསམ་པར་ང་ལ་རྒྱབ་རྩ་ཐང་པོ་དེ་
འདྲ་ཞིག་ཡོད་པས་ད་ནི་བཤད་ཚད་གཏམ་དང་བྱས་ཚད་ལམ་ལ་འགྲོ་བ་ཞིག་
ཡིན་སྙམ།
འོན་ཀྱང་ཝ་མོ་གཡོ་ཅན་དང་མཚུངས་པའི་གཞིས་དཔོན་ཨོ་རྒྱན་གྱིས་
མི་གཞན་ལ་ཁེ་བཟང་མི་སྤྲོད་ཐག་ཆོད་ཡིན་པ་དེ་རྔོན་བ་སྐར་མའི་བློ་ཡུལ་དུ་ག་
ལ་འཆར། གཞིས་དཔོན་ཨོ་རྒྱན་ནི་ཤོ་པ་རྒད་པོ་ཞིག་ཀྱང་ཡིན་པས་ཁོ་པས་ཉིན་
ལྟར་སྐར་མ་ཁྱིམ་དུ་བོས་ནས་ཆང་འཐུང་རྒྱག་པ་དང་རྒྱན་འཛུགས་ཤོ་རྒྱག་བྱེད་
པ། སྐར་མའི་ ཚོང་ བརྒྱབ་ པའི་ ཁེ་ བཟང་དང་། རྔོན་བརྒྱབ་པའི་གླ་རྩི། པགས་
རིགས། འཕྲོག་བཅོམ་བྱས་པའི་དངོས་ནོར་བཅས་ལྷག་མ་མ་ལུས་པར་རྒྱན་ལ་
བཙུགས་ནས་ཤོར་བའི་སྣང་ཚུལ་དེ་སྐར་མའི་དེ་སྔའི་གྲོགས་པོ་བཀྲ་ཤིས་ཀྱིས་
མཐོང་ནས་སེམས་ཀྱིས་མ་བཟོད་པར་གཞིས་དཔོན་ཨོ་རྒྱན་དང་འབྲེལ་ཐག་
གཅོད་དགོས་པས། ད་ནས་བཟུང་བྱ་ངན་མཚམས་འཇོག་བྱེད་དགོས་པའི་ཁ་ཏ་
ཡང་ཡང་བྱས་པ་མ་ཟད། བྲག་གཡང་མཐོན་པོའི་དཀན་གཟར་ལམ་བུའི་ཐོག་ཚྭ་
བཀྲམ་ནས་གླ་བ་དང་། གནའ་བ་གསོད་པ་ཤིན་ཏུ་ནས་མི་ལེགས། ཐབས་ཤེས་
དེ་འདྲའི་སྒོ་ནས་རི་དྭགས་ཕོ་མོ་དང་། རྒན་གཞོན་དབྱེ་བ་མེད་པར་བསད་ན་ག་
ལ་འགྲིག ཤ་བ་སྤང་རིའི་རྒྱན་དང་གླ་བ་བྲག་རིའི་རྒྱན་ཞེས་ཟེར་སྲོལ་ཡོད་པས་
རི༌དྭགས༌གླ༌བའི༌རྒྱུད༌པ༌སྟོང༌ན༌ཅི༌ནས་ཀྱང་རིགས་པ་མིན་ཞེས་བཤད་ཀྱང་།
བསླབ་བྱ་དེ་དག་སྐར་མའི་སེམས་ལ་ག་ནས་ཟུག དེ་ལས་ལྡོག་སྟེ་སྐར་མས་བཀྲ་
ཤིས་ལ་ཁོང་ཁྲོ་ཆེན་པོས། ང་རྔོན་པ་སྐར་མ་ད་ཆ་གཞིས་དཔོན་ཨོ་རྒྱན་དང་ཞིམ་
པོའི་ཆང་ལ་མཉམ་འཐུང་དང་། སྐྱིད་པོའི་ཤོ་ལ་མཉམ་རྒྱག་བྱེད་པ་དེར་ཁྱོད་ཚོ་
མིག་ཚ་གིན་འདུག་གམ་ཞེས་ལན་བཏབ། དེ་ལྟར་སྐར་མས་གཞིས་དཔོན་ཨོ་
-437-

ལྷ་སའི་དམངས་ཁྲོད་སྒྲུང་གཏམ།
རྒྱན་དང་མཉམ་དུ་རྟག་པར་བག་མེད་ཀྱི་འཚོ་བར་གཞོལ་བ་དང་། རྒྱན་འཇོག་
ཤོ་རྒྱག་བྱེད་ཀྱི་ཡོད་པས་སྐར་མའི་དངོས་ནོར་ཡོངས་རྫོགས་རྐུ་མ་ལ་ཇག་པ་
རྒྱུག་པའི་དཔེ་ལྟར་གཞིས་དཔོན་ཨོ་རྒྱན་ལ་ཤོར་བ་རེད།
གནས་ཚུལ་དེ་ལྟ་བུའི་འོག་སྐར་མས་ད་དུང་ལམ་ནོར་ལྡོག་ཤེས་མ་བྱས་
པར༌ཐོག༌མར༌གླ༌བ༌གཅིག༌ཀྱང༌མ་ལུས་པར་བསད་ནས་གླ་རྩི་ལེན་རྒྱུ་དང། དེ་
ནས་ མུ་ མཐུད་ འགྲུལ་ པ་ བཅོམ་ རྒྱུའི་ བློ་ངན་ཡིད་ལ་བཅངས། དེ་ལྟར་གླ་བ་
བསད༌ནས༌མཐར༌གླ་ཕོ་གཅིག་ལྷག་པ་དེ་ཡང་གསོད་རྒྱུའི་སེམས་ཐག་བཅད་ .
ཀྱང་གླ་བ་དེ་ནི་སྤྱང་གྲུང་ལྡན་པ་ཞིག་ཡོད་པས་བྲག་གཡང་ལམ་བུའི་འགག་སར་
ཚྭ་འགྲེམས་པའི་རྔོན་ཐབས་དེ་ནུས་པ་མེད་པར་གྱུར། དེར་བརྟེན་སྐར་མས་རང་
གི༌ཕྲུ༌གུ༌སྐར༌ཆུང༌ལ༌གླ༌བའི༌པགས་པ་གཡོགས་ནས་ཚྭ་བཀྲམ་ནས་གླ་བ་དེར་
སླེབས་བྱུང་ན་མདའ་བརྒྱབ་ནས་གསོད་དགོས་པའི་ཁ་ཏ་བྱས། སྐར་ཆུང་ནས་པ་
ཕའི་མངགས་ཆ་ལྟར་ཡུན་རིང་པོའི་བར་སྒུག་ར་སྤྲད་ནས་བསྡད་ཀྱང་གླ་པ་མཐོང་
རྒྱུ་མེད་པས་སྐར་ཆུང་གཉིད་ལ་ཤོར། དེའི་ཚེ་གླ་བ་ཞིག་གློ་བུར་དུ་ལྷགས་ནས་
བརྡུངས་པས་སྐར་ཆུང་གཡང་སར༌ལྷུངས་ནས་ཤི བསམ་ཡུལ་ལས་འདས་པའི་
གནས་ཚུལ་དེ་སྐར་མས་ཤེས་རྗེས་ཡུལ་མི་རྣམས་ཀྱི་མདུན་དུ་ངོ་ཚ་ཁ་སྐྱེངས་
དང༌། སྡུག་བསྔལ་དང་ཁོང་ཁྲོ་གནོན་མ་ཐུབ་པར་གྱུར། དེ་སྐར་མས་ཡུལ་མི་
རྣམས༌ལ༌ཁ་ཕོ་ཆེན༌པོས་ཕྲུ་གུ་བསད་པའི་དགྲ་ཤ་སྙིང་ཚིམ་པ་ཞིག་ལེན་རྒྱུ་ཡིན་
པས་ད་རེས་རྙི་དང་མདའ་མོའི་རྩལ་ལ་མ་བརྟེན་པར་གླ་པའི་རྐང་པ་ནས་འཇུས་
ཏེ་གསོན་པོར་པགས་པ་བཤུ་རྒྱུ་ཡིན་ཞེས་མནའ་སྐྱེལ་བྱས་ནས་ཕྱི་ཉིན་སྔ་བར་
ལངས་ཏེ་བྲག་གཡང་མཐོན་པོའི་ལམ་བུའི་འགག་ཏུ་སྒུག་ནས་སྡོད་སྐབས་གླ་བ་
-438-

འཚོ་བའི་སྐྱིད་སྡུག་སྐོར་གྱི་སྒྲུང་།
དེ་ཡང་ཚྭ་ལྡག་པར་སླེབས་བྱུང་བ་སྐར་མས་མཐོང་མ་ཐག་སྨྱོ་བ་ལྟར་གྱིས་གླ་
བའི་སྟེང་དུ་མཆོངས་པས་བྲག་ལ་རྐང་འདྲེད་ཤོར་ནས་གཡང་སར་ལྷུང་ཏེ་རྔོན་པ་
སྐར༌མ༌སྐད༌ཅིག༌ཉིད༌ལ༌ལྔ༌པའི༌ལམ་དུ་གྱུར། ཚུལ་དེ་ཡུལ་མི་རྣམས་ཀྱིས་ཤེས་
རྗེས།
___
འདོད་རྔམས་ཅན་གྱི་མི་ངན་ལ། །
འབྲས་བུ་ངན་པ་འཁོར་བ་གདའ། །
གླ་རྩི་བརྒྱ་ཕྲག་འདོན་པའི་མཐར། །
ཕ་བུ་གཉིས་ཀ་བརླགས་ལ་ལྟོས། །
ཞེས་ པའི་ གཏམ་ བྱུང་ ནས་ ད་ ལྟ་ ཡང་ བྲག་ གཡང་ དེའི་ མིང་ ལ་ ཨ་ ཕ་
བུད་སའི་བྲག་ཟེར་བ་ལགས་སོ། ། pagöpá
ཊཎ་ཤུཎྜ་རྐ་MAPZAརྡོ་ཟློབ་Rangལོཊ་རྩད་ཆོད་ཐལོ་ཊལྟ་མལ་ཊ་
áp2 2-mpeཎོ་ཊ་ཤ་ན་གོ་ཨ་ཊར་ཁུང་མི་རངན་་
p
གོuཌིzunèeananérཡོ།g འི་ནང་ཆབ་བད
-439-

ལྷ་སའི་དམངས་ཁྲོད་སྒྲུང་གཏམ།
એલાન્ટ કાર્યડી પર ઊતરી
_____